ส่องหุ้นกลุ่มรับเหมาฯระยะยาวยังสดใสหลังภาครัฐเร่งเปิดประมูลชู CK หุ้นเด่น
ส่องกลุ่มรับเหมาฯไตรมาส 2/58 ฟื้นตัวยังคงคำแนะนำ BULLISH กลุ่มรับเหมาฯ แม้ระยะสั้นอาจมีแรงกดดันจากการปรับลดประมาณการของตลาดจากงานภาครัฐที่ช้ากว่าคาด แต่ระยะยาวยังสดใสหลังจากภาครัฐเร่งเปิดประมูล และเลือก CK เป็น top pick
28 ส.ค. 2558

บล.โนมูระ พัฒนสิน ระบุในบทวิเคราะห์วันนี้ (28 ส.ค.) ว่า กลุ่มรับเหมาฯรายงานกำไรปกติไตรมาส 2/58 ที่ 1,495 ล้านบาท (-7% เทียบช่วงเดียวกันของปีก่อน, +41% เทียบไตรมาสก่อนหน้า) ต่ำกว่าตลาดคาด จากประเด็นของ GPM ก่อสร้าง ที่เกิดจากการปรับต้นทุน รวมถึงมีโครงการที่ชะลอการก่อสร้าง เป็นหลัก โดยกำไรปกติที่ลดลง เทียบช่วงเดียวกันของปีก่อน แม้รายได้จะเติบโต ถูกดึงจาก GPM ที่ลดลง แต่การเติบโต เทียบไตรมาสก่อนหน้า มาจากมีรายได้ที่เพิ่มขึ้น ในขณะที่มีค่าใช้จ่าย SG&amp;A (ส่วนของ ITD) ที่ลดลง
นอกจากนี้เราคาดกำไรปกติกลุ่มในครึ่งแรกปี 58 จะสามารถเติบโตได้ h-h มาอยู่ที่ 3,290 ล้านบาท และเรามองว่ากำไรปกติของกลุ่มจะกลับมาเติบโตในปี 59 ได้ 31% เทียบช่วงเดียวกันของปีก่อน จากโครงการลงทุนของภาครัฐที่เข้ามาเสริม ทั้งนี้เรายังคงคำแนะนำ BULLISH กลุ่มรับเหมาฯ แม้ระยะสั้นอาจมีแรงกดดันจากการปรับลดประมาณการของตลาดจากงานภาครัฐที่ช้ากว่าคาด แต่ระยะยาวยังสดใสหลังจากภาครัฐเร่งเปิดประมูล และเลือก CK เป็น top pick